钦定古今图书集成/方舆汇编/边裔典/第124卷 > 唐
## 钦定古今图书集成/方舆汇编/边裔典/第124卷 > 唐

### 太宗贞观三年奚人始来朝贡

按：《唐书太宗本纪》不载。按奚本传，“奚亦东国种，为
匈奴所破，保乌丸山。汉曹操斩其帅蹋顿，盖其后也。
元魏时自号厍莫奚，居鲜卑故地，直京师东北四千
里。其地东北接契丹，西突厥，南白狼河，北霫。与突厥
同俗，逐水草畜牧，居毡庐，环车为营。其君长常以五
百人持兵卫牙中，馀部散山谷间，无赋入，以射猎为
赀。”稼多穄，已获，窖山下。断木为臼，瓦鼎为餰，杂寒水
而食。喜战斗，兵有五部，部一俟斤主之。其国西抵大
洛泊，距回纥牙三千里，多依土护真水。其马善登，其
羊黑，盛夏必徙保冷陉山。山直妫州西北，至隋始去
厍，莫但曰奚。武德中，高开道借其兵再寇幽州，长史
王诜击破之。太宗贞观三年始来朝，阅十七岁，凡四
朝贡。

贞观　年，置饶乐都督府。拜“奚可度者持节六州诸
军事饶乐都督，封楼烦县公。”赐李氏。

按《唐书太宗本纪》，不载。按《奚本传》：“帝伐高丽，大酋
苏支从战有功。不数年，其长可度者内附，帝为置饶
乐都督府，拜可度者使持节六州诸军事，饶乐都督，
封楼烦县公，赐李氏。以阿会部为弱水州，处和部为
都黎州，奥失部为洛瓌州，度稽部为大鲁州，元俟折
部为渴野州，各以酋领辱纥主为刺史，隶饶乐府。复
置‘东夷都护府’”于营州。兼统松漠饶乐地。置东夷校
尉。

### 高宗显庆六年奚人叛尚书右丞崔馀庆护三都督兵讨之

按《唐书高宗本纪》不载。按奚本传：“显庆间，可度者
死，奚遂叛。五年，以定襄都督阿史德枢宾、左武候将
军延陀梯真居延州，都督李含珠为冷陉道行军总
管。明年，诏尚书右丞崔馀庆持节总护定襄等三都

### 睿宗延和元年左羽林卫大将军幽州都督孙佺等讨奚人败绩孙佺等皆死之

按《唐书睿宗本纪》不载。按奚本传：万岁通天中，契
丹反，奚亦叛，与突厥相表里，号两蕃。延和元年，以左
羽林卫大将军幽州都督孙佺，左骁卫将军李楷洛，
左威卫将军周以悌，帅兵十二万为三军，袭击其部，
次冷陉前军。楷洛与奚酋李大酺战不利，佺惧，敛军
诈大酺曰：“我奉诏来慰抚若等，而楷洛违节度辄战，
非天子意。”方戮以徇，大酺曰：“诚慰抚我，有所赐乎？”佺
出军中缯帛袍带与之，大酺谢，请佺还师。举军得脱，
争先，无部伍，大酺兵蹑之，遂大败，杀伤数万。佺以悌
皆为虏禽，送默啜害之。朝廷方多故，不暇讨。

### 元宗开元二年奚人降诏宗室女为固安公主嫁之按唐书元宗本纪不载按奚本传元宗开元二年

使奥苏悔落丐降，封饶乐郡王，左金吾卫大将军、饶
乐都督。诏宗室出女辛为固安公主，妻大酺。明年，身
入朝成昏，始复营州都督府，遣右领军将军李济持
节护送。大酺后与契丹可突于斗死。弟鲁苏领其部
袭王，诏兼保塞军经略大使。牙官塞默羯谋叛，公主
置酒诱杀之，帝嘉其功，赐主累万。会与其母相告，讦
得罪，更以盛安公主女韦为东光公主妻之。

“开元十八年，奚附突厥，幽州长史发清夷军讨破之”
按《唐书元宗本纪》：“开元十八年五月己酉，奚附于突
厥。”按《奚本传》，“后封鲁苏奉诚郡王，右羽林卫将军，
擢其首领无虑二百人，皆位郎将。久之，契丹可突于
反，胁奚众并附突厥，鲁苏不能制，奔榆关，公主奔平
卢。幽州长史赵含章发清夷军讨破之，众稍自归。明
年”，信安王祎降其酋李诗、《锁高》等部落五千帐，以其
地为“归义州。”因以李诗拜左羽林军大将军、本州都
督，赐帛十万，置其部幽州之偏。

### 天宝四载三月以杨氏女为宜芳公主嫁于奚饶乐都督李延宠九月奚杀其公主以叛

按《唐书·元宗本纪》云云。按奚本传，“李诗死，子延宠
嗣，与契丹又叛，为幽州张守珪所困。延宠降，复拜饶
乐都督、怀信王，以宗室出女杨为宜芳公主妻之。延
宠杀公主复叛，诏立它酋婆固为昭信王、饶乐都督，
以定其部。安禄山节度范阳，诡边功，数与鏖斗，盛饰
俘以献，诛其君李日越，料所俘骁壮戍云南。”终帝世，
凡八入朝献，至德、大历间，十二

### 德宗贞元四年七月己未室韦奚寇振武

按《唐书德宗本纪》云云。按《奚本传》：“贞元四年与室
韦攻振武。后七年幽州残其众六万。”德宗时两朝献。

### 宪宗元和元年奚君梅落入朝

按《唐书宪宗本纪》不载。按《奚本传》：“元和元年，君梅
落身入朝，拜检校司空、归诚郡王，以部酋索氏为左
威卫将军、檀蓟州游奕兵马使，没辱孤平州游奕兵
马使，皆赐李氏。然阴结回鹘、室韦兵，屯西城、振武。”大
抵宪宗世四朝献。

### 文宗太和四年四月丁未奚寇边李载义败之

按《唐书文宗本纪》云云。按《奚本传》：“太和四年，复盗
边卢龙，李载义破之，执大将二百馀人，缚其帅茹羯
来献，文宗赐冠带，授右骁卫将军。后五年，大首领匿
舍朗来朝。”

### 宣宗大中元年五月张仲武及奚北部落战败之

按《唐书宣宗本纪》云云。按《奚本传》：“大中元年，北部
诸山奚悉叛，卢龙张仲武禽酋渠，烧帐落二十万，取
其刺史以下面耳三百，羊牛七万辎，贮五百乘，献京
师。”

### 懿宗咸通九年奚王遣使入朝

按《唐书懿宗本纪》不载。按奚本传，“咸通九年，其王
突董苏使大都督萨葛入朝。是后契丹方彊，奚不敢
亢，而举部役属虏，政苛，奚怨之。其酋去诸，引别部内
附，保妫州北山，遂为东西奚。”